
Parlamentul României

Camera Deputaţilor

Comisia specială pentru elaborarea                            

 Nr. 45/253/02.12.2003                                                                                                          
propunerilor legislative privind






sistemul naţional de decoraţii al României

RAPORT 

asupra propunerii legislative pentru modificarea Legii nr. 8/2003 

privind Ordinul Meritul Cultural şi Medalia Meritul Cultural
În conformitate cu prevederile art. 89 din Regulamentul Camerei Deputaţilor, Comisia specială pentru elaborarea propunerilor legislative privind sistemul naţional de decoraţii al României a fost sesizată, pentru dezbatere şi avizare, cu propunerea legislativă pentru modificarea Legii nr. 8/2003 privind Ordinul Meritul Cultural  şi Medalia Meritul Cultural.

 La întocmirea prezentului raport, Comisia a avut în vedere avizul primit de la Consiliul Legislativ şi punctul de vedere al Guvernului României.

Comisia a fost sesizată cu dezbaterea şi avizarea propunerii legislative mai sus menţionată în procedură obişnuită.
Nici un deputat nu a depus amendamente.

Propunerea legislativă face parte din categoria legilor ordinare, conform prevederilor constituţionale, şi are ca obiect de reglementare modificarea şi completarea Legii nr. 8/2003 privind Ordinul Meritul Cultural  şi Medalia Meritul Cultural, în sensul introducerii unei categorii noi de recompensare, respectiv categoria „Arhitectură”.
La lucrările comisiei au fost prezenţi 4 deputaţi din totalul de 6 membri ai comisiei.
În urma dezbaterii propunerii legislative, în şedinţa din 2 decembrie 2003, Comisia propune admiterea fără modificări a acesteia, cu unanimitate de voturi.

                                   

   Preşedinte,
                                       dep. Dorel Bahrin

